Αλμάζμπεκ Αταμπάγιεφ

Ο Αλμάζμπεκ Αταμπάγιεφ  (Almazbek Sharshenovich Atambayev, Атамбаев Алмазбек Шаршенович, γενν. στις 17 Σεπτεμβρίου 1956) ήταν ο Πρόεδρος της Κιργιζίας από το 2011 έως το 2017. Υπηρέτησε επίσης ως 12ος Πρωθυπουργός, ο πρώτος πρωθυπουργός προερχόμενος από την αντιπολίτευση για χώρα της Κεντρικής ΑσίαςIlan Greenberg, "Pressed, Kyrgyz President Names His Critic as Premier", The New York Times,30 Μαρτίου 2007, Section A, Page 15.. Μέλος και από το 1999 ηγέτης του Σοσιαλδημοκρατικού Κόμματος της Κιργιζίας, ο Αταμπάγιεφ έγινε για πρώτη φορά πρωθυπουργός στις 29 Μαρτίου του 2007 και υπηρέτησε ως τις 28 Νοεμβρίου 2007. Το 2010, έπειτα από τις ταραχές που οδήγησαν στην πτώση του καθεστώτος Μπακίγιεφ, επανήλθε στην πρωθυπουργία και υπηρέτησε στο αξίωμα ως τις 23 Σεπτεμβρίου 2011.

 Πολιτική καριέρα 
Το 2000 ήταν υποψήφιος στις προεδρικές εκλογές και έλαβε μόλις το 6% των ψήφων . Υπηρέτησε ως Υπουργός βιομηχανίας, εμπορίου και τουρισμού (2005-06)"New Kyrgyz Government Sworn In" , Radio Free Europe/Radio Liberty, 21 Δεκεμβρίου 2005."Kyrgyzstan's Trade Minister Resigns", Radio Free Europe/Radio Liberty, 21 Απριλίου 2006.. Μετά την παραίτηση του Αζίμ Ιζαμπέκοφ το 2007, ο Αταμπάγιεφ διορίστηκε προσωρινά"Kyrgyz Prime Minister Resigns", Radio Free Europe/Radio Liberty, 29 Μαρτίου 2007. στην πρωθυπουργία από τον Κουρμανμπέκ Μπακίγιεφ. Το Κοινοβούλιο με ψήφους 48-3 ενέκρινε το διορισμό του στις 30 Μαρτίου 2007
"Kyrgyz Parliament Confirms New Prime Minister", Radio Free Europe/Radio Liberty, 30 Μαρτίου 2007. Ο Αταμπάγιεφ υπέβαλε την παραίτηση της κυβέρνησής του στις 24 Οκτωβρίου του ιδίου έτους"President: Kyrgyz government resigns but will stay on for 2 more months", Associated Press (International Herald Tribune), 24 Οκτωβρίου 2007.. Στις 28 Νοεμβρίου του 2007 απαλλάχθηκε από τα καθήκοντά του και τον διαδέχθηκε προσωρινά στην πρωθυπουργία ο Ισκεντέρμπεκ Αϊνταραλίγιεφ."Spokesman: Kyrgyz president accepts resignation of PM", Xinhua, 28 Νοεμβρίου 2007.Daniel Sershen, "KYRGYZSTAN: PRIME MINISTER PUSHED ASIDE AS PARLIAMENTARY ELECTION APPROACHES" , eurasianet.org, 29 Νοεμβρίου 2007. Στις προεδρικές εκλογές τον Ιούλιο του 2009 κατήλθε υποψήφιος και ήρθε δεύτερος με ποσοστό γύρω στο 8%.

Έπειτα από τον εξαναγκασμό του προέδρου Μπακίγιεφ σε παραίτηση και τις συνακόλουθες βουλευτικές εκλογές, ο Αταμπάγιεφ διορίστηκε ξανά στην πρωθυπουργία και τέθηκε επικεφαλής μιας κυβέρνησης συνασπισμού με τα κόμματα SDPK, Respublika, και Ata-Zhurt (τα οποία κέρδισαν πλειοψηφία στη Βουλή).http://english.aljazeera.net/news/asia/2010/12/2010121717124592799.html

Ο Αταμπάγιεφ κατήλθε ως υποψήφιος στις προεδρικές εκλογές του 2011 για να διαδεχθεί την Ρόζα Οτουνμπάγεβα. Την ημέρα των εκλογών, στις 30 Οκτωβρίου 2011, κέρδισε με σαρωτική πλειοψηφία (με 63% των ψήφων) τον Ανταχάν Μαντουμάροφ από το κόμμα Ata-Zhurt. Ανέλαβε καθήκοντα την 1η Δεκεμβρίου 2011, και τον διαδέχθηκε ο Σοορονμπάι Τζεενμπέκοφ στις 24 Νοεμβρίου 2017.

 Σύλληψη και καταδίκη
Στις 7 Αυγούστου 2019 οι ειδικές δυνάμεις της Κιργιζίας επιτέθηκαν στην κατοικία του Αταμπάγιεφ στην Μπισκέκ, με το πρόσχημα των καταγγελιών για διαφθορά. Ως αποτέλεσμα της επίθεσης, τραυματίστηκαν 36 άτομα και σκοτώθηκε ένας στρατιώτης. Σε σύσκεψη του Συμβουλίου Ασφαλείας, ο Τζεενμπέκοφ κατηγόρησε τον Αταμπάγεφ για "παραβίαση του συντάγματος". Την επομένη έγινε και δεύτερη επιδρομή, στη διάρκεια της οποίας ο Αταμπάγεφ παραδόθηκε στις δυνάμεις ασφαλείας.

Στις 23 Ιουνίου 2020 καταδικάστηκε σε φυλάκιση 11 ετών για διαφθορά.

 Παραπομπές 

Εξωτερικοί σύνδεσμοι


Αταμπαγιεφ
Κατηγορία:Πρωθυπουργοί της Κιργιζίας